DELEGACIÓN NA DEPUTACIÓN PROVINCIAL DE PONTEVEDRA DAS FACULTADES DE RECADACIÓN EN VÍA EXECUTIVA.
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Edictos xudiciais, 26/12/2014)

A Xunta Veciñal da Entidade Local Menor de Chenlo, na sesión extraordinaria celebrada o día 13 de outubro de 2014 adopto por maioría, entre outros, o acordo seguinte: 1.- Delegar na Deputación Provincial de Pontevedra de acordo co disposto no artigo 7 do Real Decreto Lexislativo 2/2004, de 5 de marzo, polo que se aproba o T. R. da Lei Reguladora das Facendas Locais, no artigo 106,3 da Lei 7/85, de 2 de abril, reguladora das Bases do Réxime Local, e. no artigo 8 do Real Decreto 939/2005, de 29 de xullo, que aproba o Regulamento Xeral de Recadación, ás facultades de: Recadación en vía executiva dos ingresos de dereito público que se atopen pendentes de cobro na Tesourería da Entidade Local. Asumindo a Deputación Provincial a competencia para ditar os actos correspondentes ás competencias delegadas, incluída a emisión da correspondente providencia de prema, así como potestade sancionadora e os medios de revisión tributarios.2.- Ambas partes conveñen en cumplir coas funcións e obrigas de comunicación e colaboración descritas na normativa indicada, fundamentalmente o disposto nos artigos 106.3 da Lei 7/85, do 2 de abril, Reguladora das Bases de Réxime Local, e 8 do T. R. da Lei Reguladora das Facendas Locais, co obxecto de facilitar o exercizo das competencias delegadas na Deputación de Pontevedra. A Entidade Local Menor de Chenlo deberá prestar a colaboración necesaria, especialmente nos seguintes aspectos: a localización de suxeitos pasivos, contribuíntes, obrigados ao pagamento ou debedores, certificando ou informando respecto da súa veciñanza ou no termo municipal, a posesión ou carencia de bens e o exercicio ou non de actividades; poñer a disposición dos Servizos Tributarios da Deputación os seus rexistros e bases de datos que conteñan información de interese tributario, respectando en todo caso o que establecen a Lei Orgánica 15/1999, do 13 de decembro, de Protección de Datos de Carácter Persoal e as normas que a desenvolven; así como a exposición pública no taboleiro de anuncios da entidade e outros lugares de costume, dos edictos que se diten no exercicio das competencias delegadas. A Deputación Provincial porá a disposición da E. L. M. os medios necesarios para o subministro da colaboración e dará conta periódicamente dos resultados da xestión das competencias delegadas, poñendo a súa disposición información sobre a situación dos recursos xestionados.3.- A delegación sométese as condicións establecidas nas Bases para a prestación do servizo aprobadas polo Pleno da Deputación Provincial en data 20/07/92, na Ordenanza reguladora da taxa pola prestación de servizos, aprobada polo Pleno da Deputación Provincial en data 03/05/2013, a Ordenanza fiscal xeral do órgano de xestión tributaria e recadación de recursos locais (ORAL) aprobada polo Pleno da Deputación Provincial en data 22/02/2013, e demáis disposicións de pertinente aplicación ou, no seu caso, a normativa que por imperativo legal ou por razóns organizativas a substitúa.4.- Facúltase ao señor alcalde-pedáneo para que, en nome e representación da Entidade, formalice o correspondente convenio coa Deputación Provincial así coma os demáis documentos que procedan.” O que se fai público para xeral coñecemento. Porriño, 16 de decembro de 2014.—O Alcalde Pedáneo, Manuel Alejandro Lorenzo Alonso.